
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Námestovo 3P/68/2024 5824201632 23. 09. 2024 JUDr. Monika Kurjaková ECLI:SK:OSNO:2024:5824201632.2
ROZSUDOK V MENE SLOVENSKEJ REPUBLIKY Okresný súd Námestovo, sudkyňou JUDr. Monikou Kurjakovou, v právnej veci navrhovateľky/manželky: A. B., nar. XX.XX.XXXX, bytom C. D. E. XXX, F., proti odporcovi/manželovi: G. B., nar. XX.XX.XXXX, bytom C. D. E. XXX, F., v konaní o rozvod manželstva a úprava výkonu rodičovských práv a povinností rodičov k maloletému dieťaťu: H. B., nar. XX.XX.XXXX, mal. v tomto konaní zastúpený kolíznym opatrovníkom: Ústredie práce, sociálnych vecí a rodiny, Úrad práce, sociálnych vecí a rodiny Námestovo, IČO: 30 794 536, na čas po rozvode manželstva, takto rozhodol: I. Súd manželstvo G. B., nar. XX.XX.XXXX a A. B., I. G., nar. XX.XX.XXXX uzavreté dňa 12.08.2000 v F., zapísané v knihe manželstiev matričného úradu F., zväzok 6, ročník 2000, na strane 145, pod poradovým číslom 32, r o z v á dz a. II. Súd s ch v a ľ u j e rodičovskú dohodu uzavretú medzi rodičmi na pojednávaní dňa 23.09.2024 v nasledovnom znení: IIa. Maloleté dieťa H. B., nar. XX.XX.XXXX sa na čas po rozvode manželstva rodičov zveruje do striedavej osobnej starostlivosti oboch rodičov, s právom oboch rodičov maloleté dieťa zastupovať a spravovať jeho majetok. Striedavá starostlivosť bude prebiehať tak, že každý z rodičov je povinný zabezpečovať osobnú starostlivosť o maloletého v jednotýždňových intervaloch, s tým, že tieto intervaly budú prebiehať v čase od nedele od 17:00 hod. do nedele nasledujúceho kalendárneho týždňa do 17:00 hod. kedy si dieťa budú rodičia vzájomne preberať a odovzdávať v mieste bydliska každého rodiča, u ktorého sa bude dieťa v danej dobe nachádzať. IIb. Výživné na maloletého H. B., nar. XX.XX.XXXX sa počas obdobia striedavej osobnej starostlivosti neurčuje. III. Žiaden z účastníkov n e m á nárok na náhradu trov konania. odôvodnenie: 1. Podľa ustanovenia § 221 písm. a) zákona č. 160/2015 Z.z. Civilného sporového poriadku v účinnom znení (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie:
Proti tomuto rozsudku výroku I., II. a III. nemožno podať odvolanie, nakoľko sa tohto svojho práva všetci účastníci konania účinne v súlade s ustanovením § 368 Civilného sporového poriadku pred súdom vzdali. Ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať odvolanie voči výroku, ktorým bola dohoda schválená ( § 122 Civilného mimosporového poriadku). Odvolanie proti výroku II. , ktorým súd schválil rodičovskú dohodu môže podať len kolízny opatrovník maloletých detí, ktorý sa však tohto svojho práva po vyhlásení rozsudku na pojednávaní vzdal. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z.z. o exekútoroch a exekučnej činnosti v platnom znení. Podľa § 376 Civilného mimosporového poriadku, ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia. Podľa § 63 ods. 1 Exekučného poriadku, ak podkladom na exekúciu je exekučný titul, v ktorom sa ukladá povinnosť zaplatiť peňažnú sumu, exekúciu možno vykonať a) zrážkami zo mzdy a z iných príjmov, b) prikázaním pohľadávky c) predajom hnuteľných vecí, d) predajom cenných papierov, e) predajom nehnuteľnosti, f) predajom podniku, g) príkazom na zadržanie vodičského preukazu. Podľa štvrtej časti Civilného mimosporového poriadku sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti Civilného mimosporového poriadku sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti Civilného mimosporového poriadku sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko.

